উজনি অসমৰ অবৈধ কয়লা খননৰ ধন নাগা বিদ্ৰোহী সংগঠন এন এচ চি এনৰ খাপলাং আৰু আইজাক-মুইভা দুয়োটা গোটলৈকে যায়। লোকসভাৰ শূন্যকালত এই বিস্ফোৰক অভিযোগ উত্থাপন কৰে অসমৰ কংগ্ৰেছ সাংসদ প্ৰদ্যুৎ বৰদলৈয়ে।
"(অবৈধ কয়লাৰ) ধনৰ এক সিংহ ভাগ এন এচ চি এন-কে আৰু এন এচ চি এন-আই এমৰ দৰে বিদ্ৰোহী সংগঠনলৈ যায়। কাৰ্য্যতঃ তিনিচুকীয়াৰ জিলা প্ৰশাসনেও কয়লা মাফিয়াৰ সৈতে ঘনিষ্ঠভাৱে (hand in glove) কাম কৰি আছে," নগাৱঁৰ সাংসদগৰাকীয়ে কয়।
তিনিচুকীয়াৰ আৰক্ষী অধীক্ষক, উপায়ুক্ত আৰু বন বিষয়া ইয়াৰ সৈতে জৰিত বুলি অভিযোগ কৰি বৰদলৈয়ে কয় যে অসমৰ কয়লাৰ অবৈধ কাৰবাৰ স্বাধীন ভাৰতৰে এক বৃহত্তম দুৰ্নীতি।
"বিষয়টোৰ ক্ষেত্ৰত লিডু আৰু মাৰ্ঘেৰিটা আৰক্ষীয়ে চকু মুদি আছে। কোনোবাই এজাহাৰ দিব খুজিলেও তেওঁলোকে গ্ৰহণ নকৰে," সাংসদ বৰদলৈয়ে কয়।
তিনিচুকীয়াৰ ডিব্ৰু চৈখোৱা সংৰক্ষিত বনাঞ্চলত চলি থকা অবৈধ কয়লা খননৰ তদন্ত কৰাৰ বাবে বৰদলৈয়ে এক মন্ত্ৰী গোট গঠনৰ দাবী জনাইছে।
অবৈধ কয়লা খননে পৰিৱেশৰ ওপৰত পেলোৱা প্ৰভাৱ আৰু তাত কাম কৰা শ্ৰমিকসকলৰ দুৰৱস্থাৰ প্ৰসংগও বৰদলৈয়ে সদনত উত্থাপন কৰে।
"খনন প্ৰক্ৰিয়াত বহু কেইজন দিনহাজিৰা কৰা শ্ৰমিক মৃত্যু মুখত পৰিছে। ই পৰিৱেশৰ প্ৰতিও এক বৃহৎ ভাবুকি," বৰদলৈয়ে কয়।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
